ફોર્ટિસ હૉસ્પિટલમાં પ્રથમ હાર્ટ-ટ્રાન્સપ્લાન્ટને એક વર્ષ પૂરું થયું એ નિમિત્તે યોજાયેલા સમારંભમાં મુખ્ય અતિથિરૂપે ફિલ્મસ્ટાર અને ભારતીય જનતા પાર્ટીના સંસદસભ્ય શત્રુઘ્ન સિંહા ઉપસ્થિત રહ્યા હતા. આ પ્રસંગે આ હૉસ્પિટલમાં પ્રથમ હાર્ટ- ટ્રાન્સપ્લાન્ટ કરાવનારા અનવર ખાન અને આઠ વર્ષની બાળકી માધવી વિશ્વકર્મા સહિત હાર્ટ-ટ્રાન્સપ્લાન્ટ કરાવનારા ૧૯ જણ હાજર હતા. એ ૧૯ દરદીઓનું પુનર્જન્મ પામવા બદલ બહુમાન કરવામાં આવ્યું હતું. દેશભરના ૨૩ હાર્ટ-ડોનર્સનાં નામ લખેલી ‘વૉલ ઑફ ટ્રિબ્યુટ’નું શત્રુઘ્ન સિંહાના હસ્તે અનાવરણ કરવામાં આવ્યું હતું. આ ઉપરાંત આઠ બેડ ધરાવતા કાર્ડિઍક સર્જરી ઍન્ડ હાર્ટ-ટ્રાન્સપ્લાન્ટ ઇન્ટેન્સિવ કૅર યુનિટનું લોકાર્પણ કરવામાં આવ્યું હતું.